b'\n_START_ARTICLE_\nTxillardegi\n_START_PARAGRAPH_\nJos\xc3\xa9 Luis Alvarez Enparantza (27. rujna 1929. - 14 sije\xc4\x8dnja 2012.) poznatiji po svom pseudonimu Txillardegi, bio je baskijski jezikoslovac, politi\xc4\x8dar i pisac. Ro\xc4\x91en je u Donostiji i nije nau\xc4\x8dio baskijski jezik sve do 17 godine, ali se smatra jednim od najutjecajnijih figura baskijskog nacionalizma i kulture u drugoj polovici 20. stolje\xc4\x87a.\n_START_SECTION_\nPoliti\xc4\x8dka djelatnost\n_START_PARAGRAPH_\nKao \xc4\x8dlan baskijske nacionalisti\xc4\x8dke stranke (EAJ-PNV) u mladosti je promovirao obranu i prou\xc4\x8davanje baskijskog jezika kao osnovu baskijskog identiteta._NEWLINE_Nakon \xc5\xa1to je postao razo\xc4\x8daran s EAJ-PNV, Txillardegi je bio jedan od osniva\xc4\x8da ETA-e godine 1959, zajedno sa skupinom mladih nacionalista i bio vidljiv vo\xc4\x91a kulturne grane pokreta.Godine 1961. on je pobjegao u egzil, u Pariz i Bruxelles, vrativ\xc5\xa1i se godine 1967. Godine 1976 on i I\xc3\xb1aki Aldekoa su osnovali politi\xc4\x8dku stranku, Euskal Sozialista Biltzarrea. (ESB: Congreso de Socialistas Vascos, Baskijski socijalist kongres)_NEWLINE_Txillardegi je sudjelovao u osnivanju stranke Herri Batasuna godine 1977. i bio je izabran za senatora abertzale koalicije u prvim izborima._NEWLINE_Po\xc4\x8dev\xc5\xa1i vjerovati da je oru\xc5\xbeana borba neodr\xc5\xbeiva, jedno je vrijeme bio aktivan u Aralaru a onda se javno ogradio od oru\xc5\xbeane borbe kada je stranka sudjelovala u \xc4\x8dinu solidarnosti, u organizaciji baskijske vlade, sa \xc5\xbertvama nasilja ETA-e. Kandiirao se za op\xc4\x87inske izbore kao dio koalicije Ezker Batua Berdeak (Izquiera Unida - Verdes, ujedinjena ljevica - Zeleni). Na op\xc4\x87im izborima 2008, on je najavio svoju kandidaturu za Senat stranke Eusko Abertzale Ekintza (Acci\xc3\xb3n Nacionalista Vasca, Baskijska nacionalisti\xc4\x8dka akcija) u Guipuskoi.'